[{"text_idx": "#000001", "text": "38 000 euro suuruse preemiafondiga vo\u0303istlusele esitati seitse ideekavandit, mille hulgast valiti vo\u0303itja z\u030cu\u0308rii u\u0308ksmeelse otsusega. Tunnustati teise ja kolmanda koha ning kahe ergutuspreemia va\u0308a\u0308rilisi to\u0308id."}, {"text_idx": "#000002", "text": "Konkursi eesma\u0308rk oli leida parim ja kasutajaso\u0303bralikum arhitektuurilahendus valla keskva\u0308ljaku ja Harku vallamaja uue hoone kavandamiseks praeguses asukohas Kallaste ta\u0308naval."}, {"text_idx": "#000003", "text": "\u201eTabasalu aleviku avalik ruum peab muutuma inim- ja keskkonnaso\u0303bralikumaks ning pakkuma meeldivat ja turvalist olemist ning tegevust igas vanuses inimesele igal aastaajal,\u201c ra\u0308a\u0308kis Harku vallavanem Erik Sandla."}, {"text_idx": "#000004", "text": "Z\u030cu\u0308rii liikme, arhitekt Indrek Allmani selgitusel peitus konkursi tegelik proovikivi n-o\u0308 ridade vahel ehk selles, kuidas hoone suhestub keskkonnaga, kuidas ja millises suunas inimesed liiguvad, mis on selle ruumi va\u0308a\u0308rtused ja pakutavad tegevused; ning hoone puhul selle sotsiaalne ruum: milline vo\u0303iks olla ta\u0308napa\u0308eva vallamaja ja milleks seda vaja on? \u201eVo\u0303iduto\u0308o\u0308s olidki need probleemid ko\u0303ige paremini tajutud ja isegi ma\u0308ngleva kergusega lahendusi pakutud,\u201c ra\u0308a\u0308kis Allman. Esimese koha preemia oli 12 000 eurot."}, {"text_idx": "#000008", "text": "Harku valla arengukava eesma\u0308rk on ehitada praeguse amortiseerunud vallamaja asemele nu\u0308u\u0308disaegsetele no\u0303uetele ja muutunud ruumivajadusele vastav uus vallamaja koos u\u0308mbritseva va\u0308liruumiga. Vallamajas peab olema to\u0308o\u0308koht 70 to\u0308o\u0308tajale, ruumid volikogu kantseleile ning esinduslik volikogu saal."}, {"text_idx": "#000009", "text": "Uus keskva\u0308ljak hakkab u\u0308hendama praeguseid ja tulevasi jalaka\u0308ijate teid nii, et tekiks jalaka\u0308ijatele mo\u0303eldud selge ja turvaline ala, mida oleks vo\u0303imalik u\u0308hendada u\u0308mbritsevate promenaadidega."}, {"text_idx": "#000010", "text": "Parki on planeeritud nii ko\u0303rghaljastust kui ka va\u0308ikevorme, eriilmelisi istumiskohti, purskkaev jm, mis teeb va\u0308ljakust esindusliku ajaveetmiskoha kogu Harku vallale."}, {"text_idx": "#000012", "text": "Ja\u0308rgmisena korraldab Harku vallavalitsus va\u0308ljakuulutamiseta la\u0308bira\u0308a\u0308kimistega hankemenetluse projekteerimisto\u0308o\u0308de tellimiseks ideekonkursi vo\u0303itjalt. Projekteerimisto\u0308o\u0308de hind on ligikaudu 195 000 eurot, millele lisandub ka\u0308ibemaks."}, {"text_idx": "#000014", "text": "Uue vallamaja ehituse ta\u0308pne hind pole veel selge. La\u0308hiajal on kavas so\u0303lmida hankeleping vallamaja ja keskva\u0308ljaku projekteerimiseks arhitektuurikonkursi vo\u0303itnud ettevo\u0303ttega. Projekteerimise aeg on umbes u\u0308ks aasta. Valminud projekti alusel on plaanis ku\u0308sida toetust, et rahastada Euroopa Liidu abiga praeguse hoone lammutamist ning uue energiato\u0303husa hoone ehitamist."}, {"text_idx": "#000015", "text": "Keskva\u0308ljaku ja vallamaja rajamise ta\u0308pne hind selgub pa\u0308rast riigihangete korraldamist."}, {"text_idx": "#000018", "text": "Hoiame Sind kursis iga valdkonna erakorraliste uudistega."}, {"text_idx": "#000020", "text": "Mustama\u0308e tee 46, 10621 Tallinn, Eesti"}]